Claudia Marsani

Klaudija Marsani (; g. 1959 m. vasario 5 d. Nairobyje) – buvusi italų aktorė.

 Biografija 
Marsani gimė Italijos diplomato Jungtinių Tauto Organizacijoje šeimoje ir dėl tėvo darbo gyveno įvairiose šalyse: Tailande, Maroke ir Libijoje. Vėliau šeima grįžo į Italiją, kur 1973 m. Marsani laimėjo konkursą „Mis Paauglė“ (Miss Teenager) ir pradėjo reikštis šou pasaulyje. Laisvai kalbanti angliškai ir prancūziškai, 1974 ji gavo vaidmenį Luchino Visconti filme „Gruppo di famiglia in un interno“. Juostoje taip pat vaidino Burt Lancaster ir Silvana Mangano, o Marsani buvo apdovanota Nastro d'argento prizu kaip geriausi nauja aktorė.

Netrukus ji dar labiau išgarsėjo Tonino Valerii filmu „Poliziottesco Vai gorilla“ bei Salvatore Samperi drama „Skandalas“. 1975 m. Marsani nuotraukas išspausdino itališkas Playboy žurnalas – merginai tuo metu buvo 16 metų, o sutikimą pozuoti aktams davė jos tėvas.

Paskutiniu Marsani filmu tapo 1978 m. TV juosta „Giorno segreto“. Dar nesulaukusi 20–ies, ji patyrė religinį atsivertimą ir pasitraukė iš viešumos.

 Filmografija 
 Kinas 
 Gruppo di famiglia in un interno (1974)
 Vai gorilla (1975)
 L'Ordinateur des pompes funèbres (1976)
 Skandalas (1976)

 Televizija 
 Signora Ava (1975)
 Giorno segreto (1978)

 Apdovanojimai 
 Nastro d'argento – geriausia nauja aktorė (1975)

 Nuorodos 

 IMDb profilis

 Šaltiniai 

Kategorija:Italijos aktoriai